
LIETUVOS RESPUBLIKOS
SOCIALINĖS APSAUGOS IR DARBO MINISTRAS

ĮSAKYMAS
DĖL LIETUVOS RESPUBLIKOS SOCIALINĖS APSAUGOS IR DARBO MINISTRO 2017 M. BIRŽELIO 5 D. ĮSAKYMO NR. A1-276 „DĖL MOKYMO IR ŽINIŲ DARBUOTOJŲ SAUGOS IR SVEIKATOS KLAUSIMAIS TIKRINIMO BENDRŲJŲ NUOSTATŲ PATVIRTINIMO“ PAKEITIMO

2020 m. rugsėjo 9 d. Nr. A1-825
Vilnius

Pakeičiu Mokymo ir žinių darbuotojų saugos ir sveikatos klausimais tikrinimo bendruosius nuostatus, patvirtintus Lietuvos Respublikos socialinės apsaugos ir darbo ministro 2017 m. birželio 5 d. įsakymu Nr. A1-276 „Dėl Mokymo ir žinių darbuotojų saugos ir sveikatos klausimais tikrinimo bendrųjų nuostatų patvirtinimo“:
. Pakeičiu 8 punktą ir jį išdėstau taip:
„. Asmens, nurodyto Nuostatų 4–6 punktuose, ir asmens, turinčio ne mažesnę kaip pastarųjų penkerių metų darbo darbuotojų saugos ir sveikatos srityje patirtį iki žinių patikrinimo ir siekiančio tapti darbuotojų saugos ir sveikatos specialistu (toliau – asmuo, turintis ne mažesnę kaip pastarųjų penkerių metų patirtį), žinios tikrinamos Valstybinėje darbo inspekcijoje.“
. Pakeičiu 9 punktą ir jį išdėstau taip:
„. Žinių tikrinimas organizuojamas vyriausiojo valstybinio darbo inspektoriaus nustatyta tvarka, kuria švietimo teikėjai teikia Valstybinei darbo inspekcijai informaciją apie asmenis, baigusius mokymus, o asmenys, nurodyti Nuostatų 5 arba 6 punkte, ir asmenys, turintys ne mažesnę kaip pastarųjų penkerių metų patirtį, savarankiškai registruojasi žinių patikrai Valstybinėje darbo inspekcijoje. Asmenys, turintys ne mažesnę kaip pastarųjų penkerių metų patirtį, iki žinių patikrinimo turi pateikti Valstybinei darbo inspekcijai darbo darbuotojų saugos ir sveikatos srityje patirtį patvirtinančius dokumentus.“
. Pakeičiu 10 punktą ir jį išdėstau taip:
„. Asmens, nurodyto Nuostatų 4 punkte, žinios tikrinamos testu, kuriame yra 30 klausimų iš neformaliojo suaugusiųjų švietimo programos arba iš darbdaviui atstovaujančio asmens mokymo temų, jei asmuo mokėsi savarankiškai. Asmens, nurodyto Nuostatų 5 arba 6 punkte, ir asmens, turinčio ne mažesnę kaip pastarųjų penkerių metų patirtį, žinios tikrinamos testu, kuriame yra 40 klausimų iš neformaliojo suaugusiųjų švietimo programos. Testas laikomas išlaikytu, jeigu teisingai atsakyta į ne mažiau kaip 75 procentus pateiktų klausimų.“
. Pakeičiu 11 punktą ir jį išdėstau taip:
„. Asmeniui, išlaikiusiam testą, Valstybinė darbo inspekcija per 3 darbo dienas išduoda laisvos formos pažymėjimą, kuriame nurodoma pažymėjimo išdavimo data, asmens, kurio žinios patikrintos, vardas ir pavardė, gimimo metai, patvirtinimas, kad testas pagal atitinkamą neformaliojo suaugusiųjų švietimo programą arba pagal darbdaviui atstovaujančio asmens mokymo temas, jei asmuo mokėsi savarankiškai, išlaikytas, vyriausiojo valstybinio darbo inspektoriaus įgalioto Valstybinės darbo inspekcijos inspektoriaus vardas ir pavardė, parašas. Informacija apie išduotus pažymėjimus (pažymėjimo išdavimo data, neformaliojo suaugusiųjų švietimo programos ir (arba) mokymo temos (-ų) pavadinimas (-ai), asmens, kurio žinios patikrintos, vardas ir pavardė, gimimo metai) jų apskaitos tikslu saugoma Valstybinėje darbo inspekcijoje 50 metų nuo jų išdavimo dienos, užtikrinant, kad asmens duomenys nebus atskleisti, išskyrus atvejus, kai tokių duomenų atskleidimas numatytas Lietuvos Respublikos ar Europos Sąjungos teisės aktuose, reglamentuojančiuose asmens duomenų apsaugą. Informacija apie išduotus pažymėjimus saugoma taikant tinkamas technines ir organizacines saugumo priemones, kaip nustatyta 2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas).“

Socialinės apsaugos ir darbo ministras	Linas Kukuraitis

